Diari Oficial de la Generalitat Valenciana


Sumari del DOGV 4444, del 20-02-2003 (2003/1794)

RESOLUCIÓ d'11 de febrer de 2003, de la Conselleria de Benestar Social, per la qual es dóna publicitat als crèdits que han de finançar les ajudes per a prestacions econòmiques individualitzades per acolliment familiar simple en família educadora d'urgència-diagnòstic, en família educadora i en família extensa o afí, convocades mitjançant l'Orde de 10 de desembre de 2002, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2003.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4444

Data del DOGV
:   20-02-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/1794


Data del document
:   11-02-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda social
    * dret de custòdia
    * protecció de la infància
    * suport econòmic
    * ajuda pública

RESOLUCIÓ d'11 de febrer de 2003, de la Conselleria de Benestar Social, per la qual es dóna publicitat als crèdits que han de finançar les ajudes per a prestacions econòmiques individualitzades per acolliment familiar simple en família educadora d'urgència-diagnòstic, en família educadora i en família extensa o afí, convocades mitjançant l'Orde de 10 de desembre de 2002, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2003. [2003/A1794]
  
L'Orde de 10 de desembre de 2002, publicada en el Diari Oficial de la Generalitat Valenciana núm. 4.402 de data de 19 de desembre de 2002, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.
  
Una vegada aprovada i publicada la Llei 12/2002, de 27 de desembre, de Pressupostos de la Generalitat Valenciana, per a l'exercici 2003 (DOGV núm. 4.409, de data 31 de desembre de 2002), en aplicació d'allò que establix en la disposició addicional primera de l'esmentada orde, i d'acord amb allò regulat en l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, correspon donar publicitat als crèdits i a les línies de subvenció destinades al finançament de les ajudes regulades i convocades per l'Orde de 10 de desembre de 2002.
  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, que aprove el Reglament Orgànic i Funcional de la Conselleria de Benestar Social, modificat pel Decret 212/2000, de 18 de desembre, del Govern Valencià, resolc:
  
Primer
  
Donar publicitat dels crèdits pressupostaris i les línies de subvenció destinades a finançar les ajudes regulades en l'Orde de 10 de desembre de 2002, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent per a l'any 2003 (DOGV núm. 4.402, de 19 de desembre de 2002), que s'indiquen a continuació, a càrrec del programa pressupostari 35.66.057.22, Família, Menor i Adopcions.
  
- Denominació: PEI Família Educadora Acolliment Urgència-Diagnòstic.
  
- Projecte: T-4964.
  
- Consignació pressupostària: 210.000,00 euros.
  
- Procedència i quantia dels fons: propis.
  
- Denominació: PEI Acolliment Menors Família Extensa i Pròxima.
  
- Projecte: T-4973.
  
- Consignació pressupostària: 1.998.799,99 euros.
  
- Procedència i quantia dels fons: propis.
  
- Denominació: PEI Acolliment Menors Família Educadora.
  
- Projecte: T-4974.
  
- Consignació pressupostària: 1.037.920,00 euros.
  
- Procedència i quantia dels fons: propis.
  
Segon
  
El règim de lliurament serà el que es disposa en l'article 29.1, apartats a) i b), de l'Orde de 10 desembre de 2002, que són els següents:
  
a) En la gestió de les prestacions individualitzades d'acolliment simple o permanent en família extensa o afí, per les entitats locals, se les podrà avançar a estes el 100% de la quantia global transferida per este concepte.
  
b) En el cas de les prestacions econòmiques individualitzades familiar, el pagament a les famílies es realitzarà a mes vençut contra la presentació de la documentació justificativa, que acredite el dret del beneficiari a la percepció de l'ajuda.
  
Tercer
  
Els crèdits publicats tenen el caràcter de màxims, i no es podran concedir subvencions una vegada esgotats, circumstància esta que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren estos crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 11 de febrer de 2003.- El conseller de Benestar Social: Rafael Blasco Castany.